สวัสดีค่ะ เมื่อเดือนมีนาคมที่ผ่านมา หนูมี ปจด วันที่ 7 ถึงวันที่ 13 หลังจากหมดประจำเดือนได้ 2 วัน วันที่ 15 มีเพศสัมพันธ์กับแฟนแตกใน ไม่ได้ป้องกัน ไม่ได้ทานยาคุมฉุกเฉิน อยากทราบว่า แบบนี้มีโอกาสตั้งครรภ์ไหมคะ ปจด ของหนูมาแต่ละเดือนวันไม่สม่ำเสมอ เพราะ เมื่อปีก่อนเคยทานยาคุมฉุกเฉินไป และพึ่งมาเริ่มนับรอบเดือนเมื่อเดือนมกราคม รอบเดือนของหนูสั้นสุด 28 วัน ยาวสุด 33 วัน เดือนเมษานี้ ประจำเดือนยังไม่มาค่ะ และอยากทราบว่า กรณี มีเพศสัมพันธ์ก่อนวันไข่ตก 5 วัน มีโอกาสตั้งครรภ์ได้ไหม ถ้าพิมพ์ผิดต้องขอโทษด้วยนะคะ ขอบคุณล่วงหน้าค่ะ
สวัสดีค่ะ การมีเพศสัมพัันธ์ในช่วงเวลาดังกล่าวและไม่ป้องกัน ไม่ได้กินยาคุมฉุกเฉินหลังจากนั้นมีโอกาสตั้งครรภ์ได้ โดยไม่ควรพยายามนับวันเพื่อคุมกำเนิด เพราะมีโอกาสผิดพลาดได้สูง และถ้าปกติประจำเดือนไม่ได้มาสม่ำเสมอ จะใช้วิธีการนับวันไม่ได้เลยค่ะโดยไข่จะตกประมาณวันที่ 14 หลังวันแรกที่มีประจำเดือน แต่อย่างที่กล่าวไป ไม่ควรใช้วิธีนี้นะคะ ถ้าจะป้องกันการตั้งครรภ์ ควรใส่ถุงยางอนามัยขณะมีเพศสัมพันธ์ทุกครั้งหรือกินยาคุมแบบแผงรายเดือน ฉีดยาคุม หรือฝังยาคุมป้องกันไว้ก่อน โดยการเริ่มใช้ยาคุมควรเริ่มใช้ภายใน 5 วันแรกของการมีประจำเดือนเพื่อให้แน่ใจว่าไม่ได้ตั้งครรภ์ค่ะ